
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/324/29.09.2005   

	
	
	


R  A  P  O  R  T    

asupra proiectului deLege pentru aprobarea Ordonanţei de urgenţă a Guvernului nr. 54/2005 pentru modificarea art. 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, Camera Deputaţilor fiind Cameră decizională (PLx 398/2005)


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 54/2005 pentru modificarea art. 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, trimis cu adresa nr. PLx 398/28.09.2005.


 La întocmirea prezentului raport, Comisia a avut în vedere avizele  favorabile:  Nr. 597/25.05.2005 al Consiliului Legislativ; Nr. 1250/15.06.2005 al Consiliului Economic şi Social.

Proiectul de lege prevede modificarea art. 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, cu modificările şi completările ulterioare, în scopul prevenirii unor litigii a căror soluţionare se poate derula pe perioadă îndelungată, litigii ce ar determina tergiversarea reluării procedurilor judiciare şi extrajudiciare de realizare a creanţelor creditorilor faţă de anumite societăţi comerciale.

Potrivit prevederilor art. 60 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 29 septembrie 2005.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.


La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: reprezentanţii Ministerului Finanţelor Publice: doamna Mara Râmniceanu – secretar şi stat, Autorităţii pentru Valorificarea Activelor Statului: doamna Elena Andrei – director.

           La lucrările comisiei au fost prezenţi 23 deputaţi, din totalul de 23 membri ai comisiei.


Raportul comisiei a fost adoptat cu 19 voturi pentru, 1 vot împotrivă şi 3 abţineri,  din voturile celor prezenţi.


Proiectul de lege a fost adoptat de Senat în şedinţa din data de 22 septembrie 2005.


Potrivit art. 75 din Constituţia României, republicată, şi a art. 86 din Regulamentul Camerei Deputaţilor, Camera Deputaţilor este Cameră decizională.

În urma dezbaterii, Comisia pentru politică economică, reformă şi privatizare a hotărât să propună spre dezbatere şi adoptare plenului Camerei Deputaţilor proiectul de Lege pentru aprobarea Ordonanţei de urgenţă a Guvernului nr. 54/2005 pentru modificarea art. 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, cu amendamentele admise care sunt redactate în Anexa nr. 1 la prezentul raport.
ANEXA NR. 1

AMENDAMENTE  ADMISE

În urma dezbaterii, Comisia propune adoptarea proiectului de Lege pentru aprobarea Ordonanţei de urgenţă a Guvernului nr. 54/2005 pentru modificarea art. 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, cu următoarele amendamente:
	Nr. crt.
	Text Ordonanţă
	Text Senat
	Text propus de Comisie

Autorul amendamentului
	Motivare


	0
	1
	2
	3
	4

	1
	-
	Titlul legii
Lege

privind aprobarea Ordonanţei de urgenţă a Guvernului nr. 54/2005 pentru modificarea art. 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări.
	Nemodificat
	

	2
	-
	ARTICOL UNIC. – Se aprobă Ordonanţa de urgenţă a Guvernului nr. 54 din 15 iunie 2005 pentru modificarea art. 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, publicată în Monitorul Oficial al României, Partea I, nr. 563 din 30 iunie 2005.
	ARTICOL UNIC. – Se aprobă Ordonanţa de urgenţă a Guvernului nr. 54 din 15 iunie 2005 pentru modificarea art. 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, publicată în Monitorul Oficial al României, Partea I, nr. 563 din 30 iunie 2005, cu următoarea modificare:
Autor: Comisia pentru politică economică, reformă şi privatizare
	Precizare necesară pentru respectarea normelor de tehnică legislativă.

	3
	Titlul ordonanţei
ORDONANŢA DE URGENŢĂ

pentru modificarea art. 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări.
	-
	Nemodificat
	

	4
	Articol unic – Articolul 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, publicată în Monitorul Oficial al României, Partea I, nr. 385 din 30 aprilie 2004, aprobată cu modificări şi completări prin Legea nr. 442/2004, cu modificările ulterioare, se modifică după cum urmează:
„Art. 48 – (1) In scopul îndeplinirii unor angajamente asumate de Guvernul României, se suspendă judecarea tuturor acţiunilor judiciare, extrajudiciare, precum şi orice procedură de executare silită, îndreptate împotriva următoarelor societăţi comerciale:
- Societatea Comercială CUG – S.A. Cluj-Napoca;

- Societatea Comercială TURNU- S.A. Turnu Măgurele;
- Societatea Comercială BRAFOR – S.A. Braşov;
- Societatea Comercială AMPELUM – S.A. Zlatna;
- Societatea Comercială Autotransport – S.A. Braşov;
- Societatea Comercială IAIFO – S.A. Zalău;
- Societatea Comercială Energoreparaţii – S.A. Bucureşti;
- Societatea Comercială ROCAR – S.A. Bucureşti;

- Societatea Comercială CMB – S.A. Bocşa;
- Societatea Comercială Foraje Sonde – S.A. Târgu Cărbuneşti;

- Societatea Comercială SINCAR – S.A. Brăila;
(2) Suspendarea prevăzută la alin. (1) durează până la finalizarea procedurilor de dizolvare şi lichidare voluntară prevăzute de Ordonanţa de urgenţă a Guvernului nr. 88/1997, cu modificările şi completările ulterioare, dar nu mai mult de data de 31 decembrie 2005”.
	-
	Articol unic – Articolul 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, publicată în Monitorul Oficial al României, Partea I, nr. 385 din 30 aprilie 2004, aprobată cu modificări şi completări prin Legea nr. 442/2004, cu modificările ulterioare, se modifică şi va avea următorul cuprins:
„Art. 48 – (1) In scopul îndeplinirii unor angajamente asumate de Guvernul României, pentru un termen de 18 luni de la data intrării în vigoare a prezentei ordonanţe de urgenţă se suspendă judecarea tuturor acţiunilor judiciare, extrajudiciare, precum şi orice procedură de executare silită, îndreptate împotriva următoarelor societăţi comerciale:

- Societatea Comercială CUG – S.A. Cluj-Napoca;

- Societatea Comercială TURNU- S.A. Turnu Măgurele;

- Societatea Comercială BRAFOR – S.A. Braşov;

- Societatea Comercială AMPELUM – S.A. Zlatna;

- Societatea Comercială Autotransport – S.A. Braşov;

- Societatea Comercială IAIFO – S.A. Zalău;

- Societatea Comercială Energoreparaţii – S.A. Bucureşti;

- Societatea Comercială ROCAR – S.A. Bucureşti;

- Societatea Comercială CMB – S.A. Bocşa;

- Societatea Comercială Foraje Sonde – S.A. Târgu Cărbuneşti;

- Societatea Comercială SINCAR – S.A. Brăila;

Autor: Comisia pentru politică economică, reformă şi privatizare
(2) Nemodificat.
	Precizare necesară pentru respectarea normelor de tehnică legislativă.

Precizare necesară pentru un spor de rigoare în exprimare.

 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 54/2005 pentru modificarea art. 48 din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, trimis cu adresa nr. PLx 398/28.09.2005, Camera Deputaţilor fiind Cameră decizională.
In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

